Рођен је 3. априла 1921. године у Бијачи, код Љубушког. Потицао је из сиромашне породице, па је као младић радио као надничар. Преко свог ујака Јуре Галића Великог прикључио се револуционарном радничком покрету, а од 1939. године је као симпатизер тада илегалне Комунистичке партије Југославије (КПЈ), учествовао у акцијама које је организовала партијска организације КПЈ из Љубушког. Између осталог, растурао је летке и брошуре међу сеоском омладином, па је због ових активност био хапшен уочи почетка Другог светског рата у Југославији.